BODOLAND रादाब: मुसलपुर, 10 जुन : मुलुगनांङैनो गोसारनाय कर’ना भाइरासनि थाखाय जों साफ्रोमबो सुबुंयानो सांग्रांथि थानो नांगोन, कभित-19 खौ होबथानो थाखायनो आथिखालाव सोरखारि मावखुलि, फरायसालि, हान्था-मेला, दावबायनाय, बायदिखौ मिनि लकडाउन होनानै बन्द’ फोसावदों । सोरखारनि मिनि लकडाउन होनायाव गोबां सुबुंफोरानो खामानि गैयै जानानै रां-रुपा , जानाय आदार बायदिनि आंखाल एबा जेंना-जेंसिजों गोबां मोगा-मोगि जादों । कभित-19 जों नाख्रेबजानाय नखरफोरनो बिटिआरनि बुंथिगिरि कातिराम बर’या दिनै बागानपारा बियाबनि गेरुवा तालकुसिनि माखासे नखरफोरनो माइरं, दालि, संख्रि, जानाय थाव, सामब्राम, साबोन बायदिजों लोगोसेनो मास्क आरो आखाइनि सेनिताइजार बायदिखौ राननानै होयो । बेजों लोगोसेनो कभित-19 निफ्राय रैखाथि मोननो थाखाय अरायबो सांग्रांथि थानो नांगोन आरो गोनांथि समावल’ न’निफ्राय बाहिराव ओंखारनो खावलायो बुंथिगिरि कातिराम बर’या ।